**«Tasdiqlayman»**

 **Virusologiya ilmiy-tadqiqot**

**instituti Direktori Akademik**

 **\_\_\_\_\_\_\_\_\_\_\_E.I.Musabayev**

**08.08.2025-yil**

**Respublika ixtisoslashtirilgan epidemiologiya, mikrobiologiya, yuqumli va parazitar kasalliklar ilmiy-amaliy tibbiyot markazi Virusologiya ilmiy-tadqiqot institutida o‘tkazilgan yig‘ilish**

**Bayoni № 9.**

**08.08.2025-yil Toshkent shahar.**

**Raislik qiluvchi:** Bosh shifokor L.N.Tuychiyev.

**Qatnashganlar:** Bosh shifokor muovini, Bosh xamshira, bo‘lim mudirlari, shifokorlar, poliklinika xodimlari, katta xamshiralar, xamshiralar, xujalik bo‘limi xodimlari, laboratoriya xodimlari va boshqa xodimlar.

**Kun tartibi:**

 O‘zbekiston Respublikasi Sog‘liqni saqlash vazirligining 2025 yil “5” avgustdagi 01-23/17937-sonli va O‘zbekiston Respublikasi Sog‘liqni saqlash vazirligi xuzuridagi Sanitariya-epidemiologik osoyishtalik va jamoat salomatligi qo‘mitasining 2025-yil "6" avgustdagi 03-07/7509-sonli koʻrsatma xatlari ijrosini ta'minlash toʻgʻrisida.

 Yig‘ilishni Virusologiya ITI bosh shifokori L.N.Tuychiyev kirish so‘zi bilan ochib berdi.

 O‘zbekiston Respublikasi Prezidentining 2025-yil 21-apreldagi PQ-147-sonli qaroriga muvofiq, mehnat jamoasida korrupsiyaga nisbatan murosasiz munosabatni shakllantirish, manfaatlar to‘qnashuviga yo‘l qo‘ymaslik va odob-axloq qoidalariga rioya qilish bo‘yicha targ‘ibot va tashviqot ishlarini olib borish davlat organlari va tashkilotlarining ustuvor vazifalaridan biri etib belgilanganligi va mazkur ustuvor vazifalar ijrosini ta’minlash, shuningdek, xodimlarda qonunlarga va huquqqa bo‘lgan hurmat hissini yanada kuchaytirish, huquqbuzarliklar profilaktikasining samaradorligini oshirish maqsadida, O‘zbekiston Respublikasi Prezidentining 2019-yil 9-yanvardagi PF-5618-sonli Farmoni bilan tasdiqlangan Jamiyatda huquqiy madaniyatni yuksaltirish konsepsiyasi 4-bandining beshinchi kichik bandiga asosan, Sog‘liqni saqlash vazirligi tizimida 2025-yilning avgust oyi “Korrupsiyaga qarshi kurashish oyligi” deb e’lon qilinganligini ta'kidlab, oylik doirasida huquqiy targ‘ibot tadbirlarini, “Huquqiy axborotni tarqatish va undan foydalanishni ta’minlash to‘g‘risida”gi Qonunning 19-moddasi ijrosini ta'minlash maqsadida klinikaning umumiy yigʻilishiga Toshkent shaxar, Yunusobod tumani Adliya boʻlimi bosh yurist konsultanti Xakimov Oyatulloxoʻja korrupsiyaga qarshi kurashishga bagʻishlangan slayd va roliklar bilan ishtirok etayotganligini ma'lum qildi va soʻz navbatini berdi.

 Adliya boʻlimi bosh yurist konsultanti Xakimov Oyatulloxoʻja klinika xodimlariga korrupsiyaviy holatlarni barvaqt aniqlash ularning sabab va shart-sharoitlarini bartaraf

etish, manfaatlar to‘qnashuviga yo‘l qo‘ymaslik hamda korrupsiyaga nisbatan murosasiz munosabatni shakillantirish choralarini ko‘rish maqsadida muntazam ravishda korrupsiya holatlari bo‘yicha xodimlarga tushuntirish ishlari olib borish hamda korrupsiya holatlari bo‘yicha xabar berish va rag‘bag‘lantirish yuzasidan targ‘ibot tadbirlarini o‘tkazish, qonun buzilishiga doir holatlarda institutning aloqa tizimi orqali xabar berishlari, murojaatlar anonimligi va qo‘ng‘iroq egasi tomonidan berilgan ma’lumotlar sir tutilishi kafolatlanishi, O‘zbekiston Respublikasi Korrupsiyaga qarshi kurashish agentligi tomonidan har chorak yakuniga ko‘ra soxada korrupsiyaviy xolatlar reytingini baxolash yuzasidan taxliliy o‘rganishlar amalga oshiriliyotganligi, soxada mavjud muammolar yuzasidan fuqarolarning murojaatlari, ijtimoiy so‘rovlar, ijtimoiy tarmoqlarni kuzatish va taxlil qilish xamda boshqa shu kabi yo‘nalishlar orqali tizimni baxolash reytingi har bir tashkilotda yo‘lga qo‘yilganligini, xodimlar tomonidan sodir etilgan xar bir ta’magirlik, poraxurlik va korrupsiyaga oid xolatlar axoli xamda jamoatchilik orasida salbiy fikrlarni yuzaga kelishiga olib kelishi, kelgusida salbiy xolatlarga yo‘l qo‘ygan xodimlar xamda ma’sul raxbarlar lavozimidan ozod etilishigacha bo‘lgan qat’iy intizomiy jazo choralari ko‘rilishi xaqida ogoxlantirdi.

 Yig‘ilishda barcha xodimlariga tegishli tavsiyalar berildi va bo‘lim mudirlariga xar bir xodim bilan tushuntirish ishlarini olib borish, bo‘limda yuzaga keladigan xolatlar bo‘yicha javobgarligi tushuntirildi, ma'lumotlar taqdim etdi va xodimlar tomonidan berilgan savollarga tegishli javoblar berildi.

 Kun tartibidagi masalalar bo‘yicha bildirilgan fikr-mulohazalarni inobatga olib, yig‘ilish,

**QAROR QILADI:**

1. O‘zbekiston Respublikasi Sog‘liqni saqlash vazirligining 2025 yil “5” avgustdagi 01-23/17937-sonli va O‘zbekiston Respublikasi Sog‘liqni saqlash vazirligi xuzuridagi Sanitariya-epidemiologik osoyishtalik va jamoat salomatligi qo‘mitasining 2025-yil "6" avgustdagi 03-07/7509-sonli koʻrsatma xatlari ma’lumot va ijro uchun qabul qilinsin.

2. Barcha xodimlar tomonidan korrupsiyaga nisbatan murosasiz munosabatni shakllantirish choralarini ko‘rish maqsadida muntazam ravishda korrupsiya holatlari bo‘yicha xodimlar o‘rtasida targ‘ib qilinsin.

3. O‘tkazilgan targ‘ibot ishlari ichki nazorat tuzilmasi tomonidan institutning veb-sayti va ijtimoiy tarmoqlaridagi kanallarida yoritib borilsin.

4. Virusologiya ITIda faoliyat olib borayotgan barcha xodimlar orasida manfaatlar to‘qnashuvi bilan bog‘liq munosabatlarni tartibga solish maqsadida qonunda ko‘rsatib o‘tilgan asosiy prinsiplarga tayangan holda ish tashkil qilinsin.

Bayonnomani rasmiylashtiruvchi S.Z.Gulyamova